ຈີນກຽມເປີດນໍາໃຊ້ຂົວຂ້າມນໍ້າທະເລຍາວທີ່ສຸດໃນໂລກ - Target Magazine
ຈີນກຽມເປີດນໍາໃຊ້ຂົວຂ້າມນໍ້າທະເລຍາວທີ່ສຸດໃນໂລກ
3,705 Views FacebookTwitterGoogle+Lineສື່ມວນຊົນຂອງຈີນເປີດເຜີຍວ່າ:ໂຄງການກໍ່ສ້າງຂົວຍາວທີ່ສຸດໃນໂລກໃກ້ຈະສໍາເລັດແລ້ວ ໂດຍຄາດວ່າຈະເປີດໃຫ້ຍານພາຫະນະສັນຈອນໄດ້ໃນໄວໆນີ້. ສະຖານນີໂທລະພາບ "ຊີຊີທີວີ" ຂອງລັດຖະບານຈີນເຜີຍແຜ່ຮູບພາບມຸມສູງ ທີ່ສະແດງໃຫ້ເຫັນວ່າການກໍ່ສ້າງຫຼັກໆຂອງຂົວທີ່ເຊື່ອມຕໍ່ລະຫວ່າງ "ຮົງກົງ – ເມືອງຈູໄຫ່" ໃນມົນທົນກວາງໂຈວ ແລະ ມາເກົ້າສາມຫຼຽມປາກແມ່ນໍ້າຈູຈຽງ ນັ້ນສໍາເລັດສົມບູນແລ້ວ ແຕ່ຍັງບໍ່ເປີດໃຫ້ລົດສັນຈອນເນື່ອງຈາກຍັງບໍ່ທັນປູພື້ນຖະໜົນ.
ຂົວແຫ່ງນີ້ມີຄວາມຍາວທັງໝົດ 55 ກິໂລແມັດເຊິ່ງສື່ຈີນລະບຸວ່າ: ເປັນຂົວຂ້າມທະເລຍາວທີ່ສຸດໃນໂລກ ໂດຍລວມໄປເຖິງສ່ວນຂອງອຸໂມງລອດໃຕ້ທະເລຍາວ 6,7 ກິໂລແມັດ ເຊິ່ງທາງການຫວັງວ່າຈະຊ່ວຍຫຼຸດເວລາໃນການເດີນທາງຈາກ "ຮົງກົງ" ໄປຫາເມືອງ "ຈູໄຫ່" ເຊິ່ງຈາກເດີມທີ່ຕ້ອງຂັບລົດດົນເຖິງ 3 ຊົ່ວໂມງໃຫ້ເຫຼືອພຽງ 30 ນາທີ.
ນອກຈາກນີ້ "ຊີຊີທີວີ" ຍັງລະບຸວ່າ: ການອອກແບບຂົວແຫ່ງນີ້ມີອາຍຸການໃຊ້ງານໄດ້ດົນເຖິງ 120 ປີ ເຊິ່ງຫຼາຍກວ່າມາດຕະຖານໂລກເຖິງ 20 ປີ.